**Tehniskā specifikācija**

Ēdināšanas pakalpojumu nodrošināšana Izglītības un zinātnes ministrijas

organizētajos pasākumos

1. **Vispārīgā informācija**
	1. Pakalpojuma sniegšanas vieta: Izglītības un zinātnes ministrijas telpās Vaļņu ielā 2, Rīgā un citās telpās Rīgas pilsētas teritorijā.
	2. Izpildītājs nodrošina ēdināšanas pakalpojumus pasākumu dalībniekiem darba dienā no plkst.8.30 līdz 17.00 (vai vēlāk, ja to prasa attiecīgā pasākuma darba kārtība).
2. **Pakalpojumu sniegšanas nosacījumi**
	1. Par konkrētu pasākuma norises vietu, datumu, laiku, dalībnieku skaitu, pasākuma līmeni un nepieciešamo ēdināšanas pakalpojuma veidu (saskaņā ar Tehniskās specifikācijas 3. punktu) Pasūtītājs informē Izpildītāju, kad līdz plānotā pasākuma norises dienai ir atlikušas:
		1. ne mazāk kā 3 (trīs) darba dienas, ja pasākuma dalībnieku skaits nepārsniedz 50 personas;
		2. ne mazāk kā 5 (piecas) darba dienas, ja pasākuma dalībnieku skaits pārsniedz 50 personas.
	2. Pēc ēdināšanas pakalpojuma pieprasījuma saņemšanas Izpildītājs ne vēlāk kā 2 (divu) darba dienas laikā elektroniski nosūta Pasūtītājam saskaņošanai ēdināšanas pakalpojuma piedāvājumu – tāmi, kurā iekļauj konditorejas izstrādājumu un ēdienu veidu sarakstu atbilstoši Pasūtītāja pieteiktā ēdināšanas pakalpojuma pozīcijām, kas norādītas Tehniskās specifikācijas 3. punktā, un norāda attiecīgā ēdināšanas pakalpojuma izmaksas atbilstoši pasākuma dalībnieku skaitam un Finanšu piedāvājumā norādītajai cenai.
	3. Saskaņošanai iesniegtajā ēdināšanas pakalpojuma piedāvājumā Izpildītājs norāda vismaz 3 (trīs) dažādu konditorejas izstrādājumu un/vai ēdienu veidus katrai ēdināšanas pakalpojumā esošajai pozīcijai, nodrošinot Pasūtītājam iespēju izvēlēties konkrētu konditorejas izstrādājumu un ēdienu sortimentu attiecīgajam ēdināšanas pakalpojumam.
	4. Pasūtītājs, elektroniski saskaņojot Izpildītāja iesniegto ēdināšanas pakalpojuma piedāvājumu – tāmi, pēc izvēles norāda vienu vai divus (ja to paredz Tehniskās specifikācijas 3. punktā norādītās ēdināšanas pakalpojumu pozīcijas) konditorejas izstrādājumus vai ēdienus un apstiprina ēdināšanas pakalpojuma izmaksu tāmi. Pasūtītājam, norādot pamatotu iemeslu, ir tiesības pieprasīt izvēlei piedāvātā konditorejas izstrādājumu un ēdienu veidu saraksta satura nomaiņu.
	5. Ēdināšanas pakalpojuma kopējā cena neatkarīgi no Pasūtītāja izvēlētā konditorijas izstrādājuma vai ēdiena paliek nemainīga saskaņā ar Izpildītāja Finanšu piedāvājumā norādīto ēdināšanas pakalpojuma vienas vienības cenu.
	6. Sākot ar 2023. gadu, Izpildītājs ir tiesīgs ne biežāk kā 1 (vienu) reizi gadā ierosināt pārskatīt piedāvātās cenas ne vairāk kā 10% apmērā (ciktāl tiek nodrošināta Tehniskās specifikācijas 3.3. punktā noteikto limitu ievērošana), ja to pamato objektīvi no Izpildītāja neatkarīgi apstākļi, kas būtiski ietekmē pakalpojumu sniegšanu (piemēram, valstī oficiāli noteiktais inflācijas koeficients, izmaiņas nodokļu normatīvajos aktos u.c.).
3. **Prasības ēdināšanas pakalpojumiem**
	1. Izpildītājs nodrošina šādus ēdināšanas pakalpojumu veidus:

|  |  |  |
| --- | --- | --- |
| **Nr.p.k.** | **Ēdiena, dzēriena nosaukums** | **Vienību skaits****vienai personai** |
| **Kafijas pauze** **1** |
| 1. | Kafija, 150 ml (piedevas – kafijas krējums, cukurs) | 1 |
| 2. | Tēja, 150 ml[[1]](#footnote-1) (piedeva – cukurs) | 1 |
| 3. | Dzēriens (ūdens ar piparmētru vai sula) 200 ml  | 1 |
| 4. | Sāļie cepumi (1 veids), 50 g | 1 |
| 5. | Saldie cepumi (1 veids), 50 g | 1 |
| 6. | Cepumi bez glutēna[[2]](#footnote-2) (viens veids), 50 g | 1 |
| **Kafijas pauze** **2** |
| 1. | Kafija, 150 ml (piedevas – kafijas krējums, cukurs) | 1 |
| 2. | Tēja 150 ml (piedeva – cukurs) | 1 |
| 3. | Dzēriens (ūdens ar piparmētru vai sula) 200 ml | 1 |
| 4. | Sāļā uzkodu maizīte vai pīrādziņš (1 veids), 25 - 30 g | 1 |
| 5. | Saldā deserta maizīte (1 veids), 25 - 30 g | 1 |
| **Kafijas pauze** **3** |
| 1. | Kafija, 150 ml (piedevas – kafijas krējums, cukurs) | 1 |
| 2. | Tēja 150 ml (piedeva – cukurs) | 1 |
| 3. | Dzēriens (ūdens ar piparmētru vai sula) 200 ml | 1 |
| 4. | Sāļā uzkodu maizīte vai pīrādziņš (1 veids), 25 - 30 g | 1 |
| 5. | Saldā deserta maizīte (1 veids), 25 - 30 g | 1 |
| 6. | Augļi (vismaz 3 veidi), kopā 100 g | 1 |
| **Brokastu pauze/launags** **1** |
| 1. | Kafija, 150 ml (piedevas – kafijas krējums, cukurs) | 1 |
| 2. | Tēja, 150 ml (piedeva – cukurs) | 1 |
| 3. | Dzēriens (ūdens ar piparmētru vai sula) 200 ml | 1 |
| 4. | Kanapē (2 veidi) 25 – 30 g | 2 |
| 5. | Dārzeņu plate (vismaz 3 veidi), kopā 100 g | 1 |
| 7. | Augļi (vismaz 3 veidi), kopā 100g | 1 |
| **Brokastu pauze/launags** **2** |
| 1. | Kafija, 150 ml (piedevas – kafijas krējums, cukurs) | 1 |
| 2. | Tēja, 150 ml (piedeva – cukurs) | 1 |
| 3. | Dzēriens (ūdens ar piparmētru vai sula) 200 ml | 1 |
| 4. | Kanapē (2 veidi) | 2 |
| 5. | Sāļā uzkodu maizīte (1 veids), 25 - 30g | 1 |
| 6. | Saldā deserta maizīte (1 veids), 25 g | 1 |
| 7. | Kokteiļsalāti (150 g) | 1 |
| **Svētku pasākums** |
| 1. | Kafija, 150 ml (piedevas – kafijas krējums, cukurs) | 1 |
| 2. | Tēja, 150 ml (piedeva – cukurs) | 1 |
| 3. | Dzēriens (ūdens ar piparmētru vai sula) 200 ml | 1 |
| 4. | Torte 100 g | 1 |
| 5. | Augļi (vismaz 3 veidi), kopā 100g | 1 |

* 1. Pasūtītājs pēc nepieciešamības var pasūtīt ēdināšanas pakalpojumus, kas nav norādīti Tehniskās specifikācijas 3.1. punktā. Šādos gadījumos, kā arī gadījumos, ja personu skaits vienā pasākumā pārsniedz 150, pakalpojumu izmaksu tāme tiek saskaņota atsevišķi.
	2. Ēdināšanas pakalpojuma izmaksas 1 (vienai) personai nedrīkst pārsniegt:
		1. Kafijas pauze – katra 7 EUR (trīs *euro*), tai skaitā PVN;
		2. Brokastu pauze – katra 9 EUR (septiņi *euro*), tai skaitā PVN.
	3. Pakalpojumu sniegšanas organizēšanai, koordinēšanai un īstenošanas gaitas uzraudzībai jābūt precīzai, ņemot vērā Pasūtītāja sniegto informāciju (piemēram, norādījumus vai neparedzētas izmaiņas pasākumā).
	4. Pakalpojumos izmantotie produkti nedrīkst saturēt ģenētiski modificētos organismus, tie nedrīkst sastāvēt no tiem un nedrīkst būt ražoti no tiem.
	5. Pakalpojumiem jāatbilst normatīvajos aktos noteiktajām pārtikas sanitārajām, higiēnas, drošības, ēdiena pagatavošanas un pārtikas apstrādes prasībām.
1. **Prasības servisa pakalpojumiem**
	1. Ēdienu piegāde uz pasākuma norises vietu.
	2. Keramisko trauku (krūzes un šķīvji), stikla glāžu un nerūsējošā tērauda galda piederumu nodrošināšana.
	3. Galda servējuma nodrošināšana (galdauti, galda svārki, salvetes u.c.).
	4. Galda uzklāšana un novākšana (ieskaitot atkritumu izvešanu).
	5. Apkalpojošā personāla nodrošināšana atbilstoši pasākuma dalībnieku skaitam.
2. **Finanšu piedāvājuma forma**

|  |  |  |
| --- | --- | --- |
| **Nr.p.k.** | **Ēdināšanas pakalpojums** | **Cena vienai personai****EUR bez PVN** |
| 1.1. | Kafijas pauze 1 |  |
| 1.2. | Kafijas pauze 2 |  |
| 1.3. | Kafijas pauze 3 |  |
| 1.4. | Brokastu pauze/launags 1 |  |
| 1.5. | Brokastu pauze/launags 2 |  |
|  |
| **Nr.p.k.** | **Servisa pakalpojums** | **Cena par vienu pasākumu** **EUR bez PVN** |
| 2.1. | Līdz 20 personām |  |
| 2.2. | 21-30 personas |  |
| 2.3. | 31-40 personas |  |
| 2.4. | 41-50 personas |  |
| 2.5. | 51-60 personas |  |
| 2.6. | 61-70 personas |  |
| 2.7. | 71-80 personas |  |
| 2.8. | 81-90 personas |  |
| 2.9. | 91-100 personas |  |
| 2.10. | 101-110 personas |  |
| 2.11. | 111-120 personas |  |
| 2.12. | 121-130 personas |  |
| 2.13. | 131-140 personas |  |
| 2.14. | 141-150 personas |  |

Paredzamā līgumcena: 9 999,00 EUR bez PVN.

Līguma izpildes termiņš:12 mēneši vai līdz līgumcenas kopējās summas sasniegšanai, atkarībā no tā, kurs no gadījumiem iestājas pirmais.

Jautājumos par Tehniskajā specifikācijā minētā pakalpojuma nodrošināšanu vērsties pie ministrijas Nodrošinājuma nodaļas vecākās speciālistes Irinas Križanovskas (tālr.+371 67047788; e-pasts: irina.krizanovska@izm.gov.lv ).

1. Šeit un turpmāk – Izpildītājam jānodrošina vismaz 3 (trīs) dažādu veidu tējas izvēle [↑](#footnote-ref-1)
2. Pēc pieprasījuma [↑](#footnote-ref-2)